nibzard/narodne-novine-full-text-markdown huggingface dataset:
### NN 99/2018 (9.11.2018.), Zakon o izmjenama i dopunama Zakona o Zakladi hrvatskih branitelja iz Domovinskog rata i članova njihovih obitelji

HRVATSKI SABOR

1916

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ZAKLADI HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

Proglašavam Zakon o izmjenama i dopunama Zakona o Zakladi hrvatskih branitelja iz Domovinskog rata i članova njihovih obitelji, koji je Hrvatski sabor donio na sjednici 31. listopada 2018.

Klasa: 011-01/18-01/129

Urbroj: 71-06-01/1-18-2

Zagreb, 5. studenoga 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNAMA ZAKONA O ZAKLADI HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

Članak 1.

(1) U Zakonu o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06.) u članku 3. iza podstavka 5. dodaju se novi podstavak 6. i podstavak 7. koji glase:

» – pružanjem prava na potporu za obrazovanje osobama i pod uvjetima iz članka 124. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17.),

– pružanjem stručne potpore hrvatskim braniteljima i članovima njihovih obitelji u pripremi i provedbi projekata sufinanciranih iz fondova i programa Europske unije i«.

(2) U dosadašnjem podstavku 6., koji postaje podstavak 8., riječ: »financijskih« briše se.

Članak 2.

U članku 5. stavku 4. riječi: »socijalnu skrb« zamjenjuju se riječima: »znanost i obrazovanje«.

Članak 3.

U članku 14. stavku 1. riječ: »trećine« briše se, a iza riječi: »obitelji« dodaju se riječi: »namijenjene za razvojne socijalne i humanitarne mjere u svrhu poboljšanja statusa hrvatskih branitelja iz Domovinskog rata i članova njihovih obitelji«.

Članak 4.

Članak 16. mijenja se i glasi:

»Dio neto dobiti od ulaganja Fonda hrvatskih branitelja iz Domovinskog rata i članova njihovih obitelji namijenjene za razvojne socijalne i humanitarne mjere u svrhu poboljšanja statusa hrvatskih branitelja iz Domovinskog rata i članova njihovih obitelji iz koje se financira Zaklada, Upravni odbor Fonda hrvatskih branitelja iz Domovinskog rata i članova njihovih obitelji usmjerava za financiranje Zaklade sukladno propisu kojim se uređuje Fond hrvatskih branitelja iz Domovinskog rata i članova njihovih obitelji.«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/18-01/96

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 99/2018 (9.11.2018.), Zakon o prestanku važenja Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

HRVATSKI SABOR

1915

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O FONDU ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ DOMOVINSKOG RATA

Proglašavam Zakon o prestanku važenja Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata, koji je Hrvatski sabor donio na sjednici 31. listopada 2018.

Klasa: 011-01/18-01/128

Urbroj: 71-06-01/1-18-2

Zagreb, 5. studenoga 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O PRESTANKU VAŽENJA ZAKONA O FONDU ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ DOMOVINSKOG RATA

Članak 1.

Danom stupanja na snagu ovoga Zakona prestaje važiti Zakon o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, br. 79/06.).

Članak 2.

Danom stupanja na snagu ovoga Zakona prestaje s radom Fond za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (u daljnjem tekstu: Fond).

Članak 3.

Danom stupanja na snagu ovoga Zakona poslove Fonda preuzima Zaklada hrvatskih branitelja iz Domovinskog rata i članova njihovih obitelji (u daljnjem tekstu: Zaklada).

Članak 4.

Zaklada preuzima opremu, pismohranu i drugu dokumentaciju, sredstva za rad, financijska sredstva te prava i obveze Fonda, kao i zaposlenike zatečene na preuzetim poslovima, danom stupanja na snagu ovoga Zakona.

Članak 5.

(1) Zaposlenici Fonda koji na dan stupanja na snagu ovoga Zakona na temelju ugovora o radu obavljaju poslove koji su predmet preuzimanja sukladno članku 4. ovoga Zakona, nastavljaju s radom na istim poslovima i nakon njegova stupanja na snagu.

(2) Ugovori o radu zaposlenika iz stavka 1. ovoga članka prenose se na Zakladu na dan stupanja na snagu ovoga Zakona, sukladno odredbama općeg propisa o radu kojim se uređuje prenošenje ugovora o radu na novog poslodavca.

(3) Zaposlenici iz stavka 1. ovoga članka zadržavaju pravo na plaću i sva druga prava iz radnog odnosa koja su stekli do dana prenošenja ugovora o radu.

(4) Zaklada na koju se kao novog poslodavca prenose ugovori o radu zaposlenika iz stavka 1. ovoga članka, danom stupanja na snagu ovoga Zakona preuzima, u neizmijenjenom obliku i opsegu, sva prava i obveze iz prenesenog ugovora o radu.

Članak 6.

Nakon što u skladu s odredbama ovoga Zakona Fond prestane s radom, najkasnije u roku od 30 dana od dana stupanja na snagu ovoga Zakona, direktor Fonda podnijet će zahtjev za brisanje Fonda iz sudskog registra.

Članak 7.

Danom brisanja iz sudskog registra prestaje mandat direktora Fonda i članova Upravnog odbora Fonda.

Članak 8.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/18-01/102

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 99/2018 (9.11.2018.), Odluka o razrješenju savjetnika Predsjednice Republike Hrvatske – koordinatora Inicijative Jadran – Baltik - Crno more

PREDSJEDNICA REPUBLIKE HRVATSKE

1924

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O RAZRJEŠENJU SAVJETNIKA PREDSJEDNICE REPUBLIKE HRVATSKE – KOORDINATORA INICIJATIVE JADRAN – BALTIK – CRNO MORE

VITO TURŠIĆ razrješuje se dužnosti savjetnika Predsjednice Republike Hrvatske – koordinatora Inicijative Jadran – Baltik – Crno more, na osobni zahtjev.

Ova Odluka stupa na snagu 31. listopada 2018. godine.

Klasa: 080-02/18-01/08
 Urbroj: 71-06-01/1-18-2
 Zagreb, 30. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Odluka o dodjeli odlikovanja Reda kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu

PREDSJEDNICA REPUBLIKE HRVATSKE

1918

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

JAKOB (Gabrijel) BUKVIĆ.

Klasa: 060-03/18-07/04
 Urbroj: 71-03-01-01/3-18-01
 Zagreb, 20. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Odluka o dodjeli odlikovanja Reda Nikole Šubića Zrinskog, za osvjedočenu hrabrost i junaštvo njezinih pripadnika u Domovinskom ratu

PREDSJEDNICA REPUBLIKE HRVATSKE

1919

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za osvjedočenu hrabrost i junaštvo njezinih pripadnika u Domovinskom ratu, odlikuje se

POLICIJSKA POSTAJA PAKRAC.

Klasa: 060-03/18-08/04
 Urbroj: 71-03-01-01/3-18-01
 Zagreb, 20. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Odluka o dodjeli odlikovanja Reda bana Jelačića za iznimno uspješno zapovijedanje postrojbama Ministarstva unutarnjih poslova Republike Hrvatske te za osobite zasluge u njihovom ustroju i razvitku

PREDSJEDNICA REPUBLIKE HRVATSKE

1920

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Ministarstva unutarnjih poslova Republike Hrvatske te za osobite zasluge u njihovom ustroju i razvitku, odlikuju se

1. MLADEN (Ivan) JAKOVLJEVIĆ – posmrtno

2. MIRKO (Stjepan) PONGRAC

3. ZORAN (Frane) PULIĆ

4. DRAŽEN (Rudolf) VITEZ.

Klasa: 060-03/18-09/04
 Urbroj: 71-03-01-01/3-18-01
 Zagreb, 20. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana te za uspješnu bilateralnu suradnju između Ministarstva unutarnjih poslova Republike Hrvatske i Ministarstva unutarnjih poslova Savezne Republike Njemačke

PREDSJEDNICA REPUBLIKE HRVATSKE

1921

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana te za uspješnu bilateralnu suradnju između Ministarstva unutarnjih poslova Repub­like Hrvatske i Ministarstva unutarnjih poslova Savezne Republike Njemačke, odlikuju se

1. WOLFGANG LOHMANN

2. DIETER BALCEREK.

Klasa: 060-04/18-16/07
 Urbroj: 71-03-01-01/3-18-01
 Zagreb, 11. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Odluka o dodjeli odlikovanja Spomenice domovinske zahvalnosti za časnu i uzornu službu

PREDSJEDNICA REPUBLIKE HRVATSKE

1922

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 23. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinske zahvalnosti, za časnu i uzornu službu, odlikuju se

1. MIRKO (Ivan) BANOŽIĆ

2. MILAN (Ante) BELAN

3. MATE (Petar) BILOBRK

4. TIHOMIR (Sofija) BOŠNJAK

5. TOMISLAV (Pero) BOŠNJAK

6. IGOR (Tomislav) ČAČULOVIĆ

7. IVICA (Petar) ERLIĆ

8. NIKOLA (Slavo) FLANJAK

9. TIHOMIR (Rudolf) GOLUB

10. MARIO (Žarko) HIVEŠ

11. ŽELJKO (Vjekoslav) HUDOLIN

12. DRAŽEN (Frano) JOZIĆ

13. BRANKO (Pavo) JURČEVIĆ

14. ZVONKO (Josip) KAURINOVIĆ

15. DALIBOR (Milan) KOCIJAN

16. KRISTIJAN (Marin) KOMLJENOVIĆ

17. VLADO (Drago) KRAJNOVIĆ

18. IGOR (Ivica) KRULJAC

19. TIHOMIR (Josip) KULEŠ

20. ŽELIMIR (Josip) KUŠTER

21. KRISTIJAN (Josip) MAJER

22. IVICA (Tadija) MARJANOVIĆ

23. SLAVEN (Slavko) MARJANOVIĆ

24. DEAN (Mato) MIŠANEC

25. STIPE (Nikola) MIŠKIĆ

26. RUDOLF (Ivan) MUŽEK

27. MARIO (Josip) OSREČAK

28. VLADO (Predrag) PAVIĆ

29. ZLATKO (Ivan) PREGLEJ

30. ANTONIO (Vjekoslav) PUCELJ

31. ZVONKO (Zvonko) PUSTAJ

32. ALEN (Antun) BABIĆ

33. TIHOMIR (Nikola) SABLJAK

34. IVICA (Đuro) SOLGA

35. IVICA (Josip) STANIĆ

36. TOMISLAV (Ivan) STIPČEVIĆ

37. IVAN (Zvonko) ŠEREMET

38. DRAŽEN (Željko) ŠIROKI

39. DRAGAN (Milan) TRPKOVIĆ

40. IGOR (Mato) TUSUN

41. DAVOR (Marijan) TUTEK

42. STJEPAN (Vid) VUČINA

43. KRUNOSLAV (Josip) ZUBAK.

Klasa: 060-03/18-18/02
 Urbroj: 71-03-01-01/2-18-01
 Zagreb, 5. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 99/2018 (9.11.2018.), Pravilnik o izmjenama Pravilnika o plaćanju naknada za pravo uporabe adresa, brojeva i radiofrekvencijskog spektra

MINISTARSTVO MORA, PROMETA I INFRASTRUKTURE

1926

Na temelju članka 70. stavka 5. točke 2. i članka 84. stavka 1. točke 2. Zakona o elektroničkim komunikacijama (»Narodne novine«, br. 73/08., 90/11., 133/12., 80/13., 71/14. i 72/17.) ministar mora, prometa i infrastrukture donosi

PRAVILNIK

O IZMJENAMA PRAVILNIKA O PLAĆANJU NAKNADA ZA PRAVO UPORABE ADRESA, BROJEVA I RADIOFREKVENCIJSKOG SPEKTRA

Članak 1.

U Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17. i 55/18.), u članku 10. stavku 2. izraz u zagradama: »(40 × a × b × c)« zamjenjuje se izrazom u zagradama: »(20 × a × b × c)«.

Članak 2.

U Pravilniku o izmjenama i dopuni Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 55/18.), u članku 6. kojim se mijenja članak 3. stavak 2. Pravilnika o izmjenama Pravilnika o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 126/17.), riječi: »obračunsko razdoblje predzadnje godine valjanosti dozvole za uporabu radiofrekvencijskog spektra« zamjenjuju se riječima: »obračunska razdoblja u sljedećim godinama valjanosti dozvole za uporabu radiofrekvencijskog spektra, u tri jednaka obroka do povrata cjelokupnog preplaćenog iznosa«.

Članak 3.

(1) Nositelj dozvole, koji je platio godišnju naknadu za pravo uporabe radiofrekvencijskog spektra za javne mreže pokretnih komunikacija za zadnje obračunsko razdoblje prema Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14., 138/15., 77/16., 126/17. i 55/18.), ima pravo na povrat razlike između iznosa te naknade uplaćene za zadnje obračunsko razdoblje i iznosa te naknade utvrđene ovim Pravilnikom.

(2) Razlika u iznosu naknade iz stavka 1. ovoga članka smatra se preplatom uplaćene naknade i obračunat će se nositelju dozvole u skladu s ovim Pravilnikom prigodom izdavanja računa za obračunska razdoblja u sljedećim godinama valjanosti dozvole za uporabu radiofrekvencijskog spektra, u tri jednaka obroka do povrata cjelokupnog preplaćenog iznosa.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-03/82

Urbroj: 530-07-2-18-1

Zagreb, 6. studenoga 2018.

Ministar
 Oleg Butković, v. r.
### NN 100/2018 (14.11.2018.), Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

Državnoodvjetničko vijeće

1967

Državnoodvjetničko vijeće na temelju članka 41. stavka 1. Zakona o Državnoodvjetničkom vijeću (»Narodne novine« broj 67/2018) u svezi sa člankom 12. stavkom 1. Zakona o Državnoodvjetničkom vijeću, na 67. sjednici održanoj 8. studenoga 2018. donijelo je

ODLUKU

O RASPISIVANJU IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Raspisuju se izbori za članove Državnoodvjetničkog vijeća iz reda zamjenika državnih odvjetnika.

II.

Za dan provedbe izbora određuje se ponedjeljak, 17. prosinca 2018. godine.

III.

Ova odluka stupa na snagu danom objave u »Narodnim novinama«.

Broj: DOVO-46/2018

Zagreb, 8. studenoga 2018.

Predsjednica
 Državnoodvjetničkog vijeća
 Snježana Frković, v. r.
### NN 100/2018 (14.11.2018.), Odluka o donošenju Nacionalnog programa provedbe Strategije zbrinjavanja radioaktivnog otpada, iskorištenih izvora i istrošenog nuklearnog goriva (Program za razdoblje do 2025. godine s pogledom do 2060. godine)

VLADA REPUBLIKE HRVATSKE

1954

Na temelju članka 57. stavka 1. Zakona o radiološkoj i nuklearnoj sigurnosti (»Narodne novine«, br. 141/13, 39/15 i 130/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 9. studenoga 2018. godine donijela

ODLUKU

O DONOŠENJU NACIONALNOG PROGRAMA PROVEDBE STRATEGIJE ZBRINJAVANJA RADIOAKTIVNOG OTPADA, ISKORIŠTENIH IZVORA I ISTROŠENOG NUKLEARNOG GORIVA
 (Program za razdoblje do 2025. godine s pogledom do 2060. godine)

I.

Donosi se Nacionalni program provedbe Strategije zbrinjavanja radioaktivnog otpada, iskorištenih izvora i istrošenog nuklearnog goriva (Program za razdoblje do 2025. godine s pogledom do 2060. godine), u tekstu koji je dostavio Državni zavod za radiološku i nuklearnu sigurnost aktom, klase: 542-02/15-43/6, urbroja: 542-02/1-18-139, od 30. srpnja 2018. godine.

II.

Nacionalni program iz točke I. ove Odluke objavit će se na internetskim stranicama Državnog zavoda za radiološku i nuklearnu sigurnost.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/280

Urbroj: 50301-27/25-17-4

Zagreb, 9. studenoga 2018.

Predsjednik
 mr. sc. Andrej Plenković, v. r.
### NN 100/2018 (14.11.2018.), Indeks proizvođačkih cijena industrijskih proizvoda na domaćem tržištu u listopadu 2018.

Državni zavod za statistiku

1966

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2018.

Indeks proizvođačkih cijena industrijskih proizvode na domaćem tržištu u listopadu 2018. u odnosu na rujan 2018. iznosi 100,5.

Klasa: 954-02/18-01/01
 Urbroj: 555-06-03-18-22
 Zagreb, 9. studenoga 2018.

Ravnatelj
 Marko Krištof, v. r.
### NN 100/2018 (14.11.2018.), Podatak o etalonskoj cijeni građenja

Ministarstvo graditeljstva i prostornoga uređenja

1959

Na temelju članka 5. stavka 3. Zakona o društveno poticanoj izgradnji (»Narodne novine« br. 109/01., 82/04., 76/07., 38/09., 86/12., 07/13., 26/15., 57/18.), ministar graditeljstva i prostornoga uređenja objavljuje

PODATAK

O ETALONSKOJ CIJENI GRAĐENJA

I.

Etalonska cijena građenja utvrđuje se u iznosu od 6.000,00 kuna po m² korisne površine stana.

II.

Vrijednost etalonske cijene građenja iz točke I. podrazumijeva sve troškove izvedbe građevinskih i drugih radova (pripremni, zemljani, konstrukcijski, instalaterski, završni te ugradnja građevnih proizvoda, opreme ili postrojenja) u vezi s građenjem stanova, odnosno stambenih zgrada, uključujući porez na dodanu vrijednost, osim troškova koji se odnose na zemljište, uređenje komunalne infrastrukture i priključke građevine na infrastrukturu.

III.

Ovaj podatak primjenjuje se od dana objave u »Narodnim novinama«.

Klasa: 371-05/18-02/29

Urbroj: 531-01-18-1

Zagreb, 16. listopada 2018.

Ministar
 graditeljstva i prostornoga uređenja
 Predrag Štromar, v. r.
### NN 100/2018 (14.11.2018.), Naredba o razvrstaju luka otvorenih za javni promet na području Ličko-senjske županije

MINISTARSTVO MORA, PROMETA I INFRASTRUKTURE

1960

Na temelju članka 44. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), a u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/04 i 82/07), ministar mora, prometa i infrastrukture, donosi

NAREDBU

O RAZVRSTAJU LUKA OTVORENIH ZA JAVNI PROMET NA PODRUČJU LIČKO-SENJSKE ŽUPANIJE

I.

Prema veličini i značaju za Republiku Hrvatsku luke otvorene za javni promet razvrstavaju se u:

1. Luke županijskog značaja:

1) luka Drljanda

2) luka Jablanac

3) luka Karlobag

4) luka Novalja

5) luka Prizna

6) luka Senj

7) luka Stinica

8) luka Žigljen

2. Luke lokalnog značaja:

1) luka Barić Draga

2) luka Cesarica

3) luka Donja Klada

4) luka Karlobag – teretna luka

5) luka Krivača

6) luka Lukovo

7) luka Metajna

8) luka Porat

9) luka Stara Novalja

10) luka Starigrad

11) luka Sveti Juraj

12) luka Tovarnele.

II.

Stupanjem na snagu ove Naredbe prestaje važiti Naredba o razvrstaju luka otvorenih za javni promet na području Županije ličko-senjske (»Narodne novine«, br. 5/97 i 36/03).

III.

Ova Naredba stupa na snagu osmoga dana od dana objave u »Narodnim novinama«.

Klasa: 342-21/17-01/01

Urbroj: 530-03-2-2-2-18-3

Zagreb, 29. listopada 2018.

Ministar
 Oleg Butković, v. r.
### NN 100/2018 (14.11.2018.), Odluka o dodjeli odlikovanja Reda kneza Trpimira s ogrlicom i Danicom Davoru Šukeru

PREDSJEDNICA REPUBLIKE HRVATSKE

1934

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, kojem je pridonio svojim velikim profesionalnim iskustvom i osobnom podrškom, odlikuje se

DAVOR (Tomislav) ŠUKER.

Klasa: 060-03/18-05/03

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda kneza Trpimira s ogrlicom i Danicom Zlatku Daliću

PREDSJEDNICA REPUBLIKE HRVATSKE

1933

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman, povijesni uspjeh hrvatske nogometne reprezentacije, osvjedočenu srčanost i požrtvovnost kojima je vratio vjeru u uspjeh, optimizam i pobjednički duh i ispunio ponosom sve hrvatske navijače diljem svijeta, za isticanje najvrednijih profesionalnih i humanih kvaliteta, iskazano zajedništvo i domoljubni ponos u promociji sporta i međunarodnog ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, odlikuje se

ZLATKO (Ivan) DALIĆ.

Klasa: 060-03/18-05/02

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda kneza Branimira s ogrlicom za izniman, povijesni uspjeh hrvatske nogometne reprezentacije

PREDSJEDNICA REPUBLIKE HRVATSKE

1936

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman, povijesni uspjeh hrvatske nogometne reprezentacije, osvjedočenu srčanost i požrtvovnost kojima su dokazali svoje najveće profesionalne i osobne kvalitete, vrativši vjeru u uspjeh, optimizam i pobjednički duh, ispunivši ponosom sve hrvatske navijače diljem svijeta ujedinjene u radosti pobjeda, te za iskazano zajedništvo i domoljubni ponos u promociji sporta i međunarodnog ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, odlikuju se

LUKA (Stipan) MODRIĆ

MILAN (Ranko) BADELJ

FILIP (Stipe) BRADARIĆ

MARCELO (Ivan) BROZOVIĆ

DUJE (Damir) ĆALETA-CAR

VEDRAN (Jozo) ĆORLUKA

TIN (Zdenko) JEDVAJ

LOVRE (Joško) KALINIĆ

MATEO (Stipo) KOVAČIĆ

ANDREJ (Josip) KRAMARIĆ

DOMINIK (Zdravko) LIVAKOVIĆ

DEJAN (Saša) LOVREN

MARIO (Mato) MANDŽUKIĆ

IVAN (Ante) PERIŠIĆ

JOSIP (Josip) PIVARIĆ

MARKO (Željko) PJACA

IVAN (Luka) RAKITIĆ

ANTE (Boško) REBIĆ

IVAN (Petar) STRINIĆ

DANIJEL (Jovan) SUBAŠIĆ

DOMAGOJ (Rudika) VIDA

ŠIME (Mladen) VRSALJKO.

Klasa: 060-03/18-06/03

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Iliru Melu

PREDSJEDNICA REPUBLIKE HRVATSKE

1935

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Republike Albanije, odlikuje se

Njegova Ekscelencija ILIR MELO.

Klasa: 060-04/18-06/08

Urbroj: 71-06-04/4-18-01

Zagreb, 11. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda kneza Branimira s ogrlicom Orrinu Grantu Hatchu

PREDSJEDNICA REPUBLIKE HRVATSKE

1937

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za osobit doprinos međunarodnom ugledu i položaju Republike Hrvatske u Sjedinjenim Američkim Državama, odlikuje se

ORRIN GRANT HATCH.

Klasa: 060-04/18-06/09

Urbroj: 71-06-04/4-18-01

Zagreb, 25. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda Ante Starčevića Karlu Mülleru

PREDSJEDNICA REPUBLIKE HRVATSKE

1938

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 16. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Ante Starčevića, za osobite zasluge i doprinose u uspostavljanju, održavanju i promicanju samostalne, neovisne i suverene Republike Hrvatske kao i njezinog međunarodnog položaja i ugleda, odlikuje se

KARL MÜLLER.

Klasa: 060-04/18-11/04

Urbroj: 71-06-04/4-18-01

Zagreb, 11. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda Danice hrvatske s likom Franje Bučara Marijanu Kustiću

PREDSJEDNICA REPUBLIKE HRVATSKE

1939

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, odlikuje se član stručnog stožera Hrvatskog nogometnog saveza

MARIJAN (Robert) KUSTIĆ.

Klasa: 060-03/18-13/19

Urbroj: 71-06-04/4-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda Danice hrvatske s likom Franje Bučara za izniman uspjeh hrvatske nogometne reprezentacije

PREDSJEDNICA REPUBLIKE HRVATSKE

1940

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, odlikuju se članovi stručnog stožera Hrvatskog nogometnog saveza

IVICA (Ivan) OLIĆ

DRAŽEN (Franjo) LADIĆ

MARJAN (Josip) MRMIĆ

ZORAN (Mirko) CVRK.

Klasa: 060-03/18-13/15

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda hrvatskog trolista za izniman uspjeh hrvatske nogometne reprezentacije

PREDSJEDNICA REPUBLIKE HRVATSKE

1945

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog trolista, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, kojim su pridonijeli svojim velikim profesionalnim iskustvom i osobnom podrškom koje stoje iza ovako velikih natjecanja, odlikuju se članovi stručnog stožera hrvatske nogometne reprezentacije

LUKA (Dragan) MILANOVIĆ

OGNJEN (Božidar) VUKOJEVIĆ

NIKOLA (Vladimir) JERKAN

ZORAN (Ismet) BAHTIJAREVIĆ

BORIS (Anton) NEMEC

SAŠA (Gordan) JANKOVIĆ

NENAD (Branislav) KROŠNJAR

NDERIM (Ali) REDŽAJ

MARIO (Gradimir) PETROVIĆ

BOJAN (Antun) RADANOVIĆ

MLADEN (Josip) PILČIĆ

GORAN (Marija) VINCEK

DENNIS LUKA (Dražen) LUKANČIĆ

IVA (Vladimir) OLIVARI-ULIŠA

TOMISLAV (Ilija) PACAK

IVANČICA (Ivan) SUDAC.

Klasa: 060-03/18-15/05

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda hrvatskog trolista Marca Alexandera Jamesa Rochona

PREDSJEDNICA REPUBLIKE HRVATSKE

1944

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog trolista, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, kojim je pridonio svojim velikim profesionalnim iskustvom i osobnom podrškom koje stoje iza ovako velikih natjecanja, odlikuje se član stručnog stožera hrvatske nogometne reprezentacije

MARC ALEXANDER JAMES ROCHON.

Klasa: 060-04/18-15/03

Urbroj: 71-06-04/1-18-01

Zagreb, 4. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda hrvatskog pletera Marionu Nürnbergeru i Manfredu Peteru Nürnbergeru

PREDSJEDNICA REPUBLIKE HRVATSKE

1947

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos u humanitarnom radu i djelovanju, te u pružanju nesebične pomoći građanima Repub­like Hrvatske svojim velikodušnim donacijama, odlikuju se

MARION NÜRNBERGER

MANFRED PETER NÜRNBERGER.

Klasa: 060-04/18-16/09

Urbroj: 71-06-04/4-18-01

Zagreb, 3. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda hrvatskog pletera za izniman uspjeh hrvatske nogometne reprezentacije

PREDSJEDNICA REPUBLIKE HRVATSKE

1946

Na temelju članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog pletera, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, kojim su pridonijeli svojim velikim profesionalnim iskustvom i osobnom podrškom, odlikuju se članovi stožera hrvatske nogometne reprezentacije i članovi delegacije Hrvatskog nogometnog saveza

ZORISLAV (Đuro) SREBRIĆ

MIROSLAV (Vladimir) MARKOVIĆ

NIKŠA (Ante) MARTINAC

KORALJKA (Zdenko) PETRINOVIĆ

HELENA (Branko) PUŠKAR

NIKA (Zoran) BAHTIJAREVIĆ

DRAGO (Jakov) SOPTA

TOMICA (Franjo) ĐUKIĆ

TIHOMIR (Stipe) MALOČA

MISLAV (Nikola) KRZNARIĆ.

Klasa: 060-03/18-16/12

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli odlikovanja Reda hrvatskog pletera Katrin Bornmüller

PREDSJEDNICA REPUBLIKE HRVATSKE

1948

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos u humanitarnom radu i djelovanju, te u pružanju nesebične pomoći potrebitim građanima Republike Hrvatske, odlikuje se

KATRIN BORNMÜLLER.

Klasa: 060-04/18-16/08

Urbroj: 71-06-04/4-18-01

Zagreb, 3. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli priznanja Povelje Republike Hrvatske Hrvatskom nogometnom savezu

PREDSJEDNICA REPUBLIKE HRVATSKE

1949

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Povelja Republike Hrvatske, za izniman uspjeh hrvatske nogometne reprezentacije, promociju sporta i ugleda Republike Hrvatske, te osvajanju 2. mjesta na 21. Svjetskom nogometnom prvenstvu u Ruskoj Federaciji, dodjeljuje se

HRVATSKOM NOGOMETNOM SAVEZU.

Klasa: 061-01/18-01/17

Urbroj: 71-06-04/1-18-01

Zagreb, 16. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli priznanja Povelje Republike Hrvatske Nacionalnoj federaciji američkih Hrvata

PREDSJEDNICA REPUBLIKE HRVATSKE

1950

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Povelja Republike Hrvatske, za osobitu ulogu u stvaranju moderne i suvremene hrvatske države i njezinom međunarodnom pozicioniranju, a posebice poticanju jačanja profesionalnih, intelektualnih i gospodarskih veza Republike Hrvatske i zajednice američkih Hrvata, uspješno promičući interese hrvatskoga naroda, napose u američkom Kongresu i administraciji, dodjeljuje se

NACIONALNOJ FEDERACIJI AMERIČKIH HRVATA

(NATIONAL FEDERATION OF CROATIAN AMERICANS CULTURAL FOUNDATION).

Klasa: 061-01/18-01/20

Urbroj: 71-06-04/4-18-01

Zagreb, 11. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli priznanja Povelje Republike Hrvatske Hrvatskoj bratskoj zajednici

PREDSJEDNICA REPUBLIKE HRVATSKE

1951

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Povelja Republike Hrvatske, za osobitu ulogu u stvaranju moderne i suvremene hrvatske države, pružajući različite oblike pomoći hrvatskom narodu u Domovini i njegovoj borbi za slobodu i neovisnost te za izvanredan doprinos očuvanju nacionalne svijesti iseljenih Hrvata u Sjedinjenim Američkim Državama i Kanadi, kao i nezamjenjivoj ulozi u produbljivanju odnosa Republike Hrvatske sa Sjedinjenim Američkim Državama i Kanadom, dodjeljuje se

HRVATSKOJ BRATSKOJ ZAJEDNICI.

Klasa: 061-01/18-01/19

Urbroj: 71-06-04/4-18-01

Zagreb, 11. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Odluka o dodjeli priznanja Povelje Republike Hrvatske Hrvatskoj akademiji Amerike

PREDSJEDNICA REPUBLIKE HRVATSKE

1952

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Povelja Republike Hrvatske, za izniman doprinos očuvanju hrvatskog identiteta u Sjedinjenim Američkim Državama, posebice u promicanju hrvatske književnosti, kulture i povijesti, dodjeljuje se

HRVATSKOJ AKADEMIJI AMERIKE

(CROATIAN ACADEMY OF AMERICA).

Klasa: 061-01/18-01/21

Urbroj: 71-06-04/4-18-01

Zagreb, 19. rujna 2018.

Predsjednica
 Republike Hrvatske
 Kolinda Grabar-Kitarović, v. r.
### NN 100/2018 (14.11.2018.), Rješenje o verifikaciji i dodjeli naziva »Referentni centar Ministarstva zdravstva za kronične bolesti jetre« Klinici za unutarnje bolesti Kliničkog bolničkog centra Zagreb

MINISTARSTVO ZDRAVSTVA

1965

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za kronične bolesti jetre« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za kronične bolesti jetre«.

3. »Referentni centar Ministarstva zdravstva za kronične bolesti jetre« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/25

Urbroj: 534-03-2-2/7-18-14

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 100/2018 (14.11.2018.), Rješenje o verifikaciji i dodjeli naziva »Referentni centar Ministarstva zdravstva za virološku dijagnostiku infekcija dišnog i probavnog sustava« Odjelu za virologiju Hrvatskog zavoda za javno zdravstvo Zagreb

MINISTARSTVO ZDRAVSTVA

1962

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Odjelu za virologiju Hrvatskog zavoda za javno zdravstvo Zagreb, verificira se i dodjeljuje naziv »Referentni centar Ministarstva zdravstva za virološku dijagnostiku infekcija dišnog i probavnog sustava« na vrijeme od pet godina.

2. Odjel za virologiju Hrvatskog zavoda za javno zdravstvo Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za virološku dijagnostiku infekcija dišnog i probavnog sustava«.

3. »Referentni centar Ministarstva zdravstva za virološku dijagnostiku infekcija dišnog i probavnog sustava« Odjela za virologiju Hrvatskog zavoda za javno zdravstvo Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/26

Urbroj: 534-03-2-2/7-18-21

Zagreb, 16. listopada 2018.

Ministar
 prof. dr. sc. Milan Kujundžić, dr. med., v. r.
### NN 100/2018 (14.11.2018.), Rješenje o verifikaciji i dodjeli naziva »Referentni centar Ministarstva zdravstva za neuromuskularne bolesti i kliničku elektromioneurografiju« Klinici za neurologiju Kliničkog bolničkog centra Zagreb

MINISTARSTVO ZDRAVSTVA

1963

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16, 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za neuromuskularne bolesti i kliničku elektromioneurografiju« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za neuromuskularne bolesti i kliničku elektromioneurografiju«.

3. »Referentni centar Ministarstva zdravstva za neuromuskularne bolesti i kliničku elektromioneurografiju« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/14

Urbroj: 534-03-2-2/7-18-16

Zagreb, 15. listopada 2018.

Ministar
 prof. dr. sc. Milan Kujundžić, dr. med., v. r.
### NN 100/2018 (14.11.2018.), Rješenje o verifikaciji i dodjeli naziva »Referentni centar Ministarstva zdravstva za medicinsko zbrinjavanje ozračenih osoba« Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb

MINISTARSTVO ZDRAVSTVA

1964

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16, 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za nuklearnu medicinu i zaštitu od zračenja Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za medicinsko zbrinjavanje ozračenih osoba« na vrijeme od pet godina.

2. Klinički zavod za nuklearnu medicinu i zaštitu od zračenja Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za medicinsko zbrinjavanje ozračenih osoba«.

3. »Referentni centar Ministarstva zdravstva za medicinsko zbrinjavanje ozračenih osoba« Kliničkog zavoda za nuklearnu medicinu i zaštitu od zračenja Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/36

Urbroj: 534-03-2-2/7-18-15

Zagreb, 11. listopada 2018.

Ministar
 prof. dr. sc. Milan Kujundžić, dr. med., v. r.
### NN 100/2018 (14.11.2018.), Rješenje o razrješenju dijela članova i zamjenika članova Povjerenstva za rješavanje o žalbama prema Zakonu o zaštiti i očuvanju kulturnih dobara

VLADA REPUBLIKE HRVATSKE

1955

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 78. stavaka 4. i 5. Zakona o zaštiti i očuvanju kulturnih dobara (»Narodne novine«, br. 69/99, 151/03, 157/03 – ispravak, 100/04, 87/09, 88/10, 61/11, 25/12, 136/12, 157/13, 152/14, 44/17 i 90/18), Vlada Republike Hrvatske je na sjednici održanoj 9. studenoga 2018. godine donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANOVA POVJERENSTVA ZA RJEŠAVANJE O ŽALBAMA PREMA ZAKONU O ZAŠTITI I OČUVANJU KULTURNIH DOBARA

1. Razrješuju se dužnosti članice Povjerenstva za rješavanje o žalbama prema Zakonu o zaštiti i očuvanju kulturnih dobara:

– MARIJA TUSUN

– IRENA BOBOVČAN.

2. Razrješuju se dužnosti zamjenici članova Povjerenstva za rješavanje o žalbama prema Zakonu o zaštiti i očuvanju kulturnih dobara:

– MELITA LUBINA

– HRVOJE PAVIČIĆ.

Klasa: 080-02/18-02/101
 Urbroj: 50301-15/07-18-02
 Zagreb, 9. studenoga 2018.

Predsjednik
 mr. sc. Andrej Plenković, v. r.
### NN 100/2018 (14.11.2018.), Rješenje o imenovanju dijela članova i zamjenika članova Povjerenstva za rješavanje o žalbama prema Zakonu o zaštiti i očuvanju kulturnih dobara

VLADA REPUBLIKE HRVATSKE

1956

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 78. stavaka 4. i 5. Zakona o zaštiti i očuvanju kulturnih dobara (»Narodne novine«, br. 69/99, 151/03, 157/03 – ispravak, 100/04, 87/09, 88/10, 61/11, 25/12, 136/12, 157/13, 152/14, 44/17 i 90/18), Vlada Republike Hrvatske je na sjednici održanoj 9. studenoga 2018. godine donijela

RJEŠENJE

O IMENOVANJU DIJELA ČLANOVA I ZAMJENIKA ČLANOVA POVJERENSTVA ZA RJEŠAVANJE O ŽALBAMA PREMA ZAKONU O ZAŠTITI I OČUVANJU KULTURNIH DOBARA

1. Za članove Povjerenstva za rješavanje o žalbama prema Zakonu o zaštiti i očuvanju kulturnih dobara, imenuju se:

– KRISTINA ZLOUŠIĆ-IDJAKOVIĆ

– HRVOJE PAVIČIĆ.

2. Za zamjenice članova Povjerenstva za rješavanje o žalbama prema Zakonu o zaštiti i očuvanju kulturnih dobara, imenuju se:

– MARIJA TUSUN

– VESNA SOLDO.

Klasa: 080-02/18-01/162
 Urbroj: 50301-15/07-18-02
 Zagreb, 9. studenoga 2018.

Predsjednik
 mr. sc. Andrej Plenković, v. r.